|  |  |
| --- | --- |
|  |  |
| Allar JõksAdvokaadibüroo Sorainen OÜ | Teie: 20.02.2025Meie: 28.02.2025 nr 1.8-4/531-1 |

Vastus teabenõudele

Esitasite teabenõude parvlaevaliinide Virtsu-Kuivastu ja Rohuküla-Heltermaa avaliku teenindamise lepingu andmete ja hindade kohta. Selgitame, et kõnealune leping nr 14-009 Eesti Vabariigi ja TS Laevad OÜ vahel sõlmiti 2014. aastal ja pädevaks ametiasutuseks oli siis Majandus- ja Kommunikatsiooniministeerium. Alates 01.01.2018. aastast liikus liiniveo korraldamine parvlaevaliikluses kaugliinidel Maanteeameti pädevusse, sh ka kõnealune leping nr 14-009. Maanteeamet, Veeteede amet ja Lennuamet liideti 01.01.2021. aastal Transpordiametiks, kes oli kõnealuse lepingu osas pädev asutus kuni 30.06.2023. Kuni 30.06.2023 oli valdkonna eest vastutav minister, kelle pädevuses oli kehtestada mh kõrgeim pilethind parvlaeva liikluses, majandus- ja taristuminister. Alates 01.07.2023. on liiniveo korraldamine parvlaevaliikluses Regionaal- ja Põllumajandusministeeriumi haldusalas, sh ka pilethindade kehtestamine. Eeltoodust tulenevalt saame esitada ainult need andmed, mis on Regionaal- ja Põllumajandusministeeriumi ühistranspordi osakonnal olemas.

Lisame selgitused küsitud andmetele:

1. Edastame kirja lisas 1 avaliku teenindamise lepingu raames vedaja esitatud aruanded aastast 2016. Aruannetes on esitatud andmed ridade 1. - 4.3. kohta põhjusel, et TS Laevad OÜ esitab oma aruanded AK piiranguga, viidates Avaliku teabe seadusele §35, lg 1, p17.

2. Kõik pilethinnad on kehtestatud valdkonna eest vastutava ministri määrusega, mis on koos erinevate redaktsioonidega leitav Riigi Teatajas. Määruse lisas on välja toodud tabel hindadega: https://www.riigiteataja.ee/akt/127012016008?leiaKehtiv

Kuni 31.12.2017 kehtestas valdkonna eest vastutav minister oma määrusega piletihinna parvlaeva liikluses. Alates 01.01.2018 kehtestab valdkonna eest vastutav minister oma määrusega kõrgeima piletihinna parvlaevaliikluses ja Maanteeameti/Transpordiameti peadirektor kehtestab konkreetsed piletihinnad. Alates 01.07.2023 kehtestab valdkonna eest vastutav minister oma määrusega kõrgeima piletihinna parvlaevaliikluses ja valdkonna eest vastutav minister kehtestab konkreetsed piletihinnad. Perioodil 01.01.2018-30.06.2023 määrusega muudetud pileti piirhindade kohta tegi käskkirja Maanteeamet/Transpordiamet, mistõttu palume kõnealused käskkirjad küsida Transpordiametilt.

3. Kuni 30.06.2023 kehtestas piletite hinnad/piirhinnad määrusega majandus- ja taristuminister. Alates 01.07.2023 kehtestab uued piirhinnad regionaal- ja põllumajandusminister. Piletihindu parvlaevaliinidel Virtsu-Kuivastu ja Rohuküla-Heltermaa tõsteti viimati 2022. aastal. Pilethindade muutmise analüüse, mis on määruse nr 120 aluseks, palume küsida Kliimaministeeriumilt.

4. Kirja lisas 2 esitame tabeli lepingu nr 14-009 raames tehtud toetuse summadega perioodil 2016-2024.

5. Vastavalt pakkumusele ja tasude korrigeerimismehhanismis olevate indeksite muutusele prognoosime, et uue lepingu esimese täisaasta (01.01.2027-31.12.2027) maksumus on 39 mln eurot, millest tuleb maha arvata kogutav piletitulu, et leida väljamakstav riigitoetuse summa. Tasude korrigeerimismehhanismis oleme arvestanud, et aastane THI tõus on umbes 2,5%, kütuse tõus on umbes 4% ja palga tõus on umbes 4,5%. Arvestatud on ka hankedokumentides välja toodud reiside arvule, mis on uue laeva tulekuga Virtsu-Kuivastu liinil veidi suurem. Reiside arv 2027. aastal on prognoositud suurusjärgus 17 500 reisi Virtsu-Kuivastu liinil ja 6 000 Rohuküla-Heltermaa liinil. Tegelik toetuse suurus sõltub tegelikest indeksite muutustest, tegelikult 2027. aastaks tellitud reiside arvust ja kogutavast piletitulust.

Uue lepingu maksumused on välja toodud allolevas tabelis:

|  |  |  |  |
| --- | --- | --- | --- |
|  | Virtsu-Kuivastu (vedaja parvlaevad) | Virtsu-Kuivastu(viies parvlaev) | Rohuküla-Heltermaa |
| Ühe reisi (üks suund) maksumus I kvartal 2024 hindades, eurot | 162 | 3 | 588 |
| Aasta periooditasu fikseeritud osa, eurot | 3 566 000 | 0 | 2 684 000 |
| Aasta periooditasu muutuv osa 2024. aasta hindades, eurot | 10 610 000 | 4 655 000 | 8 337 000 |

Lugupidamisega

(allkirjastatud digitaalselt)

Andres Ruubas

Juhataja

Ühistranspordiosakond

Lisad:

Lisa 1. Aruanded 2016-2024

Lisa 2. Toetus 2016-2024